የቱርክ ፕሬዝዳንት ወታደሮቻቸውን ከኳታር እንደማያስወጡ አስታወቁ
ፕሬዝዳንት ራቺብ ጣይብ ኤርዶኻን ቱርክ ወታደሮቿን ከኳታር እንድታስወጣ የአረብ አገራት ያቀረቡትን ጥሪ አልቀበልም ሲሉ አስታወቁ ።ፕሬዝዳንቱ የአረብ አገራት ከኳታር ጋር የገቡበትን ፍጥጫ ለማብረድ ያቀረቧቸው ቅድመ-ሁኔታዎች የትንሺቱን አገር ሉዓላዊነት ይጥሳል ሲሉ ወቅሰዋል።በኢስታንቡል ከኢድ አል-ፈጥር የጸሎት ሥነ-ሥርዓት በኋላ ፕሬዝዳንት ራቺብ ጣይብ ኤርዶኻን የአረብ አገራቱን ጥያቄ ንቀት ነው ብለውታል።የአረብ አገራት የአየር፤ የባሕር እና የየብስ ድንበራቸውን ከዘጉ በኋላ ቱርክ ምግብ እና አስፈላጊ ሸቀጦች በእቃ ጫኝ አውሮፕላን ወደ ኳታር ትልካለች።ዩናይትድ አረብ ኤሚሬቶች፤ ሳዑዲ አረቢያ፤ ግብፅ እና ባሕሬን ከኳታር ጋር አጣብቂኝ ውስጥ የገባውን ወዳጅነት ለማረቅ ኳታር ማድረግ ያለባትን 13 መስፈርቶች ይፋ ማድረጋቸው አይዘነጋም።ምንጭ www.dw.com